《秋兴 其一》
宋代·丘葵

千年成败事悠悠，独眺川原满目秋。底处归航来远浦，何人吹笛倚高楼。

山和叠叠寒云迥，水带潇潇暮雨流。回首故家零落尽，樽前谁与语离愁。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。